Ngrokok iku salah sawijining wujud panganggo obat panyirep sing paling umum. Ngrokok bako iku wujud sing paling kaloka, dilakuaké déning punjul sak trilyun manungsa ing donya iki, sing mayoritasé ana ing nagara ngembang. Narkotika sing ora pati umum kanggo dirokok kalebu ganja lan opium. Sawenèh dat-dat kagolong minangka narkotika atos, kaya heroin, nanging panggunané wates banget. Amarga dat-dat iku mau lumrahé ora sadhiya kanthi komérsial. Rokok krètèk lumrahé diprodhuksi kanthi cara indhustri nanging uga bisa digulung nganggo tangan saka bako biyasa lan kertas lintingan. Sing kalebu piranti-piranti kanggo ngrokok liyané ya iku pipa, iserutu, bidi, hookah, vaporizer, lan bong.